jkorsvik/nowiki_second_scrape_merged huggingface dataset:
The Secret World

The Secret World (TSW) er et videospill som er utviklet av norske Funcom. TSW er Funcoms tredje MMORPG etter Anarchy Online og Age of Conan. TSW ble først annonsert 11. mai 2007, men ryktene om spillet begynte da Funcom startet en viral markedsføringskampanje den 6. mai som spiller på mystikken i spillets handling.
Spillet ble først påbegynt i  2002, men produksjonen ble utsatt flere ganger på grunn av andre spillanseringer som Drømmefall og Age of Conan.100 stemmeskuespillere deltar i spillet.Spillet har hatt flere navn i utviklingsperioden som Cabal og The World Online.


== Handling ==
Handlingen i spillet tar plass i nåtid og tar i bruk virkelige steder rundt omkring i verden. Det bygger på konspirasjonsteorier og bakgrunnshistorien spenner langt tilbake i tid. Spillet blander også det virkelige med det overnaturlige slik Funcom har gjort i tidligere spill som Den lengste reisen og oppfølgeren Drømmefall.
Man starter opp med å velge en karakter og en gruppetilhørighet. De tre ulike gruppene er Illuminati (med base i Brooklyn, New York), Templars (med base i London) og Dragons (med base i Seoul).
Handlingen utspiller seg også i blant annet Egypt, Transilvania, Venezia og Tokyo.


== Mottagelse ==
Spillet er gjennomgående blitt mottatt med gode omtaler.


== Referanser ==


== Eksterne lenker ==
(en) The Secret World på Steam 
(en) The Secret World hos MobyGames 
(en) The Secret World på Metacritic 
(en) The Secret World hos Internet Game Database
New Found Glory

New Found Glory er et amerikansk band basert i Los Angeles, opprinnelig fra Sør-Florida. Bandet består av Jordan Pundik (vokal), Chad Gilbert (gitar), Steve Klein (gitar), Ian Grushka (bass) og Cyrus Bolooki (trommer). Bandets alter-ego/sideprosjekt, International Superheroes of Hardcore, er kjent for å åpne for New Found Glory på konsertene.Siden bandet ble dannet i 1997 har de gitt ut tre EPer, seks studioalbumer, et coveralbum, og et "Greatest Hits" album. De er kjent for den raske og energiske måten de spiller pop punk på, noe som har skaffet dem en stor tilhengerskare.


== Medlemmer ==
Jordan Pundik: vokalist (1997-d.d.)
Chad Gilbert: gitar, vokal (1997-d.d.)
Steve Klein: rytmegitar, primærlåtskriver (1997-d.d.)
Ian Grushka: bass (1997-d.d.)
Cyrus Bolooki: trommer (1997-d.d.)Tidligere medlemmer

Joe Moreno: trommer (Juni 1997-August 1997)Turnémedlemmer

Michael Bethancourt: keyboard (2005-d.d.)
James Dewees: keyboard (2004–2005)


== Diskografi ==
1999: Nothing Gold Can Stay
2000: New Found Glory
2002: Sticks and Stones
2004: Catalyst
2006: Coming Home
2009: Not Without a Fight


== Referanser ==


== Eksterne lenker ==
(en) Offisielt nettsted 
(en) New Found Glory – kategori av bilder, video eller lyd på Commons 
(en) New Found Glory på Apple Music 
(en) New Found Glory på Discogs 
(en) New Found Glory på MusicBrainz 
(en) New Found Glory på SoundCloud 
(en) New Found Glory på Spotify 
(en) New Found Glory på Songkick 
(en) New Found Glory på Last.fm 
(en) New Found Glory på Genius — sangtekster 
(en) New Found Glory på AllMusic 
Not With A Fight anmeldelse på Punk76.com
New Found Glory intervju med AbsolutePunk
ChristenUnie – Staatkundig Gereformeerde Partij

ChristenUnie – Staatkundig Gereformeerde Partij (KristenUnionen – Reformerte Samfunnsparti) var en valgallianse mellom de to kulturkonservative, protestantiske partiene ChristenUnie og Staatkundig Gereformeerde Partij. Begge partiene er euroskeptiske og sosialkonservative. Mellom 2001 og 2009 utgjorde alliansen en felles partigruppe innen Europaparlamentet, men etter Europaparlamentsvalget i 2009 ble dette samarbeidet oppløst, da de to partiene valgte å slutte seg til to forskjellige partigrupper i parlamentet. 


== Eksterne lenker ==
ChristenUnie–SGP
Matilda av Leicester

Matilda av Leicester, også kjent som Maud, grevinne av Leicester og Hainault (født 4. april 1339, død 10. april 1362), var en engelsk adelskvinne fra 1300-tallet som ble giftet inn i den tyske kongefamilie i Bayern.
Som den eldste datteren av Henrik av Grosmont, 1. hertug av Lancaster og jarl av Leicester, og hans hustru Isabel de Beaumont, ble hun født ved Bolingbroke Castle i Lindsey.
Hun ble først gift med Ralph Stafford, mens hun selv fortsatt var et barn, men ved dennes død ble hun gift for andre gang i 1352 med Guillaume V, greve av Hainaut, som siden ble Vilhelm I av Bayern, et medlem av den kongelige familie Wittelsbach i Bayern.
Da hertugdømmet Lancaster (første opprettelse) døde ut ved hennes fars død i 1361, ble Matilda medarving, sammen med hennes søster Blanche av Lancaster, til farens eiendommer og gjenværende titler. Tittelen jarl av Leicester ble holdt av hennes andre ektemann, mens jarldømmet Lancaster gikk videre til Blanche og John av Gaunt ved hennes død, knapt 23 år gammel. Denne arven tjente som det politiske og finansielle grunnlaget for Huset Lancaster og hvor Matildas nevø fra denne familien ble konge av England som Henrik IV.


== Referanser ==


== Eksterne lenker ==
Matilda (Maud), grevinne av Leicester hos thePeerage.com
Charlie Caper

Charlie Caper er en svensk tryllekunstner/komiker som er kjent for å ha vunnet Talang 2009. Dommer Bert Karlsson sa at Charlie Caper minnet om Charlie Chaplin, som en veldig kompliment.
Vegteknologi

Vegteknologi omfatter strukturelle metoder for dimensjonering, proporsjonering av veger og gater. Det utføres ut i fra metoder som er foreslått i håndbøker til Statens vegvesen om vegbygging (hb018), veg- og gateutforming (hb017) og vegtunneler (hb021). De kalles også vegnormaler og brukes som standard beregningsmetoder for utførsel av tunneler, veger og gater i Norge.
Vegteknologi omfatter også vegbygningsmaterialer og deres nedbrytingsmekanismer, beregning av ÅDT (årdøgnstrafikk), frostsikring av veger, vegfundamentet, vegdekker, vegtykkelse, vegutstyr og miljøtiltak. Også lastresponsanalyser, bæreevne og forsterkninger for forskjellige vegtyper.
Man har også metodikk for beregning av levetidskostnader for veger. Også drift og vedlikehold planlegges før en prosjekt blir godkjent og settes i live.
Det er oppmerksomhet på sikkerhetstiltak, spesielt i tunneler. Trafikk- og brannsikkerhetsnivå skal være basert på en systematisk vurdering av alle sider ved systemet som utføres av infrastrukturen, brukeren, trafikantene og kjøretøyene.
Håndbøker inneholder regler og utføringsmetoder for bygging av veger med tunneler. Man trenger å utføre geologiske forundersøkelser og ta hensyn til omgivelser før man setter i gang bygging av en tunnel. Man tar hensyn til geometrisk utforming, estetikk og kjøreopplevelse. Ut i fra disse betingelser utarbeider man plan og metoder som passer for den spesielle situasjonen.
Vegteknologi finnes som fag i instituttet for bygg, anlegg og transport ved fakultetet for ingeniørvitenskap og teknologi ved NTNU.


== Litteratur ==
Håndbok 017, Veg- og gateutforming.
Håndbok 018, Vegbygging.
Håndbok 021, Vegtunneler.Tilgjengelig på Håndbøker hos Statens vegvesen.


== Eksterne lenker ==
Statens vegvesen: Vegteknologi
International School Telemark

International School Telemark er en internasjonal skole lokalisert i Porsgrunn i Telemark som tilbyr utdanning innen IBO-systemet. Skolen tilbyr i dag godkjent PYP fra seks års alder og godkjent MYP fra 12 års alder. IB Dimploma, det vil si videregående er lokalisert som en del av Porsgrunn videregående skole, med både Pre-IB, IB1 og 2


== Eksterne lenker ==
Hjemmeside
Dawen He

Dawen He eller Dawenelven (kinesisk: 大汶河; pinyin: Dàwèn Hé) eller Wen Shui (汶水, Wèn Shuǐ) er en sideelv til Den gule elv i den kinesiske provinsen Shandong. Den er 208 km lang. Vannskillet mellom Dawen He og Xiaowen He dannes av fjellet Culai Shan.
Den har sideelvene Mouwen He 牟汶河, Yingwen He 瀛汶河, Shiwen He 石汶河, Panwen He 泮汶河 og Zhaiwen He 柴汶河.


== Eksterne lenker ==
(en) Dawen River – kategori av bilder, video eller lyd på Commons 
Dawen He fra Baidu Baike
Han Jiang (Guangdong)

Han Jiang (韩江, pinyin: Hán Jiāng) er en elv øst i provinsen Guangdong i Folkerepublikken Kina. Den er 410 kilometer lang, og dermed provinsens nest lengste elv.
Nord i vassdraget finner vi Changtan vannkraftverk, videre sørøstover ligger Qingxi-demningen og Penglatan vannkraftverk i sideelver.


== Sideelver ==
Mei Jiang (梅江)
Dazhe He (大柘河)
Fushi Shui (富石水)
Chagan He (差干河)
Ning Jiang (宁江)
Ting Jiang (汀江)
Meitan He(梅潭河)
Jiaolai He

Jiaolai He (kinesisk: 胶莱河) er en elv øst i den kinesiske provins på Shandonghalvøya. Den løper mellom fjellpartiene Yi Shan (沂山) og Kunyu Shan (昆俞山) og over Jiaolaisletten.
Elven renner gjennom fylkene Changyi (昌邑), Laizhou (莱州), Gaomi (高密), Zhucheng (诸城), Pingdu (平度), Jiaozhou (胶州) og Jiaonan (胶南).


== Referanser ==


== Eksterne lenker ==
Jiaolai He
Marin Hinkle

Marin Hinkle (født 23. mars 1966 i Dar-es-Salaam i Tanzania) er en amerikansk skuespiller, best kjent for rollen som Judith i den populære situasjonskomedien Two and a Half Men.
Hinkle startet sin karriere i såpeoperaen Another World. Hun spilte også Judy Brooks i ABC serien Once and Again fra 1999 til 2002. Hun har hatt flere gjesteopptredener i forskjellige TV-serier, som Spin City, Law & Order, Without a Trace, ER og House. Hun har også hatt flere mindre filmroller.
Marin giftet seg med Randall Sommer i 1998, og sammen har de ett barn.


== Filmografi ==
Angie (1994) (Young Joanne)
Milk & Money (1996) (Carla)
Breathing Room (1996) (Larissa)
I'm Not Rappaport (1996) (Hannah)
Show & Tell (1998) (Pea)
Chocolate for Breakfast (1998) (Amy)
Once and Again  (1999–2002)  (Judy)
Sam the Man (2000) (Shelly)
Killing Cinderella (2000) (Karen)
Frequency (2000) (Sissy Clark)
Final (2001) (Sherry)
WW3 (2001)
The Next Big Thing (2001) (Shari Lampkin)
I Am Sam (2001) (Patricia)
The Year That Trembled (2002) (Helen Kerrigan)
Dark Blue (2002) (Deena Schultz)
Two and a Half Men (2003-idag) (Judith Melnick)
Who's the Top? (2005) (Alixe)
Fielder's Choice (2005 TV-film) (Holly)
Quarantine (2008) (Kathy)
The Haunting of Molly Hartley (2008) (Jane Hartley)
Weather Girl (2009) (Jane)
Brothers and Sisters (2009) (Courtney)


== Referanser ==


== Eksterne lenker ==
(en) Marin Hinkle på Internet Movie Database 
(sv) Marin Hinkle i Svensk Filmdatabas 
(da) Marin Hinkle på Scope 
(fr) Marin Hinkle på Allociné 
(en) Marin Hinkle på AllMovie 
(en) Marin Hinkle hos Rotten Tomatoes 
(en) Marin Hinkle hos TV Guide 
(en) Marin Hinkle hos The Movie Database 
(en) Marin Hinkle hos Internet Broadway Database
Anne Heche

Anne Celeste Heche (født 25. mai 1969, død 12. august 2022) var en amerikansk skuespiller, regissør og dramatiker.
Heche debuterte som skuespiller rett etter high school i såpeoperaen Another World, og vant en Emmy Award for denne rollen.


== Ulykke og dødsfall ==
Den 5. august 2022 var Heche involvert i en bilulykke i Mar Vista-området i Los Angeles. Hun var sjåfør i en Mini Cooper som først traff en garasje i et leilighetskompleks, for deretter å krasje inn i et hus. Det brøt deretter ut en brann hvor hun pådro seg store forbrenninger. Den 11. august uttalte en representant for Heches familie at hun hadde pådratt seg en alvorlig hjerneskade og ikke kunne forventes å overleve. Det ble samtidig opplyst at hun ble holdt i live mens legene undersøkte om hun kunne bli organdonor, slik hun tidligere hadde uttrykt ønske om. Hun ble erklært død iht Californias lovverk dagen etter.


== Filmografi (som skuespiller) ==


=== Film ===


=== TV ===


=== Regi ===


== Referanser ==


== Eksterne lenker ==
(en) Anne Heche – kategori av bilder, video eller lyd på Commons 
(en) Anne Heche på Internet Movie Database 
(sv) Anne Heche i Svensk Filmdatabas 
(da) Anne Heche på Filmdatabasen 
(da) Anne Heche på Scope 
(fr) Anne Heche på Allociné 
(en) Anne Heche på AllMovie 
(en) Anne Heche hos Turner Classic Movies 
(en) Anne Heche hos Rotten Tomatoes 
(en) Anne Heche hos The Movie Database 
(en) Anne Heche hos Internet Broadway Database
Tracey Ullman

Tracey Ullman (født 30. desember 1959 i Slough, Buckinghamshire) er en britisk skuespiller, sanger, dramatiker og forfatter.
Hun hadde eget show i USA, The Tracey Ullman Show, fra 1987 til 1990. Hun hadde flere hits på 1980-tallet som sanger, blant andre «Breakaway», «They Don't Know», «Sunglasses» og «Move Over Darling». Hun har vunnet mange priser, blant andre en Golden Globe Award for beste skuespiller i en TV-serie, syv Emmy Awards og syv American Comedy Awards.


== Diskografi ==
You Broke My Heart In 17 Places UK #12 US #34 (1983)
You Caught Me Out UK #92 (1984)
The Corpse Bride Soundtrack (2005)


== Filmografi ==
Mackenzie (1980) TV Series — Lisa MacKenzie
Three of a Kind (1981) TV Serie
Happy Since I Met You (1981) (TV) — Karen
A Kick Up the Eighties (1981) TV Serie
Give My Regards to Broad Street (1984) — Sandra
Plenty (1985) — Alice Park
Girls On Top (1985) TV Series — Candice Valentine (1985)
Jumpin' Jack Flash (1986) — Fiona
The Tracey Ullman Show (1987) —
I, Martin Short, Goes Hollywood (1989) (TV) — Tina Wise
I Love You to Death (1990) — Rosalie Boca
Tracey Ullman: A Class Act (1992) (TV) —
Death Becomes Her (1992) – Toni
Happily Ever After (1993) (stemme) — Thunderella and Moonbeam
Robin Hood – Helter i strømpebukser (1993) — Latrine
Household Saints (1993) — Catherine Falconetti
Tracey Ullman Takes On New York (1993) (TV) —
I'll Do Anything (1994) — Beth Hobbs
Bullets Over Broadway (1994) — Eden Brent
Prêt-à-Porter (1994) — Nina Scant
The Little Lulu Show (1995) TV Serie — Lulu
Tracey Takes On... (1996)
Ally McBeal (1997–2000) — Dr Tracey Clark
C-Scam (2000)
Panic (2000) — Martha
Small Time Crooks (2000) — Frenchy
Visible Panty Lines (2001) TV Serie
Tracey Ullman in the Trailer Tales (2003) (TV) — Ruby Romaine/Svetlana/Pepper Kane
A Dirty Shame (2004) — Sylvia Stickles
Tracey Ullman: Live and Exposed (2005)
The Cat That Looked at a King (2004) (Video) (stemme) — The Cat
Corpse Bride (2005) (stemme) — Nell Van Dort/Hildegarde
Kronk's New Groove (2005) (Video) (stemme) — Ms. Birdwell
Once Upon a Mattress (2005) (TV) — Princess Winnifred
I Could Never Be Your Woman (2007) — Mother Nature
Dawn French's Girls Who Do Comedy Three part TV-serie (2006)
The Tale of Despereaux (2008) (stemme) — Mig
Tracey Ullman's State of the Union (2008) TV Serie


== Referanser ==


== Eksterne lenker ==
(en) Tracey Ullman på Internet Movie Database 
(no) Tracey Ullman hos Filmfront 
(sv) Tracey Ullman i Svensk Filmdatabas 
(da) Tracey Ullman på Filmdatabasen 
(da) Tracey Ullman på Scope 
(fr) Tracey Ullman på Allociné 
(en) Tracey Ullman på AllMovie 
(en) Tracey Ullman hos Rotten Tomatoes 
(en) Tracey Ullman hos The Movie Database 
(en) Tracey Ullman hos Internet Broadway Database
American Comedy Awards

American Comedy Award var priser som ble årlig utdelt i USA fra 1987 til 2001 for å hedre utøvere innen komedie innen fjernsyn og film.
Prisene ble sponset fra 1987 – 2000 av American Broadcasting Company (ABC), mens det siste året (2001) var det Comedy Central som sto bak.


== Eksterne lenker ==
(en) American Comedy Awards på Internet Movie Database
Solimões

Solimões er navnet som ofte brukes om strekningen av Amazonas som ligger mellom grensa mellom Brasil og Peru til samløpet med Negro.
Videre oppstrøms fra grensa avhenger navnet på elva av hvem som omtaler den. Brasilianere kaller den fortsatt Solimões, eller de refererer til den som Rio Marañón – et navn som peruanere bare bruker om elva lengre oppstrøms, før elvene Marañón og Ucayali løper sammen til det de kaller Amazonas.


== Eksterne lenker ==
Pacific Island Travels beskrivelse
Alexandru Vaida-Voevod

Alexandru Vaida-Voevod (eller Vaida-Voievod, født 27. februar 1872 i Alparét kongedømmet Ungarn i Østerrike-Ungarn, død  19. mars 1950 i Sibiu i Romania) var en rumensk politiker. 
Da Transilvania lå under Ungarn jobbet han for å bedre rumenernes rettigheter. Han mente at rumenerne burde ha de samme rettighetene som ungarerne. 
Som medlem av Transilvanias nasjonalråd holdt Vaida-Voevod en tale i Ungarns nasjonalforsamling i oktober 1918, der han ga beskjed om at Transilvania hadde tenkt å bryte ut av Ungarn og slå seg sammen med Romania. Han var også medlem av nasjonalforsamlingen i Alba Iulia, som 1. desember 1918 stemte for Translivanias og Banats sammenslåing med Kongedømme Romania. Fra 1918 til 1920 var han medlem av Transilvanias regjeringsråd (ledet av Iuliu Maniu), der han ledet departementet for utenlandssaker. Mellom desember 1918 og desember 1919 var han også leder av departementet for transilvanske anliggender. Han var Romanias statsminister og utenriksminister mellom 9. desember 1919 og 19. mars 1920. Som statsminister underskrev han fredsavtalen med Østerrike i Saint-Germaine-en-Laye den 10. desember 1919. Mellom 1919 og 1920 var han også talsmann av det rumenske parlamentets underhus.Han ble igjen statsminister i 1932 men da som medlem av Det nasjonale bondepartiet. 
Etter en uoverensstemmelse med Iuliu Maniu, forlot han Det nasjonale bondepartiet og stiftet et nytt parti, Frontul Românesc («Det rumenske front»), et nasjonalistisk, xenofobisk, antidemokratisk og antisemittisk parti.Etter andre verdenskrig, ble Vaida-Voevod arrestert av de nye myndighetene den 24. mars 1945. I 1946 ble han satt i husarrest i Sibiu, der han forble til sin død.


== Referanser ==


== Kilder ==
Vasile Ciobanu, Activitatea diplomatică a lui Alexandru Vaida Voevod la Paris (1918) Arkivert 29. mai 2009 hos Wayback Machine. ("Alexandru Vaida Voevods diplomatiske aktivitet i Paris (1918)")
Liviu Maior, Alexandru Vaida-Voevod între Belvedere și Versailles ("Alexandru Vaida-Voevod Between Belvedere and Versailles"), Cluj-Napoca, 1993
Vasile Niculae, Ion Ilincioiu, Stelian Neagoe, Doctrina țărănistă în România. Antologie de texte ("Bondedoktrinen i Romania. Semlede tekster"), Editura Noua Alternativă, Social Theory Institute of the Romanian Academy, București, 1994
Ioan Scurtu, "Mit și realitate. Alexandru Averescu" ("Myte og virkelighet. Alexandru Averescu"), i Magazin Istoric
Aleksandăr Stambolijski

Aleksandăr Stambolijski (bulgarsk: Александър Стамболийски; født 1879, død 1923) var politiker i Bulgaria. Ble leder av Bondepartiet i 1908. Han var sterkt imot den tyskervennlige politikken til kong Ferdinand.
Han ble dømt for opposisjonell virksomhet i 1915, og ble løslatt i 1918 i forbindelse med Bulgarias nederlag under 1. verdenskrig. Året etter ble han statsminister, og i 1923 ble han myrdet av militæret i et kupp.


== Referanser ==
Arkeologiåret 1922

Arkeologiåret 1922 er en oversikt over blant annet utgravninger, fødte og avdøde personer med tilknytning til arkeologi i 1922.


== Utgravninger ==
4. november – Howard Carter oppdager Tutankhamons grav. Han åpner den i nærvær av George Herbert, 5. jarl av Carnarvon, den 26. november.
Første utgravninger av neolittiske levninger ved Windmill Hill
Utgravninger begynner ved Ur under British Museum og University of Pennsylvania, ledet av Charles Leonard Woolley.
Utgravninger nær Eufrat på funnstedet Dura Europos av Franz Cumont.
Utgravninger av Templet for den Olympiske Zeus nedenfor Akropolis i Athen av tyske arkeologer.


== Utforskninger ==
Geomatiske undersøkelser ved hjelp av flyfoto av arkeologiske funnsteder i den sørvestre delen av England ved Alexander Keiller og O. G. S. Crawford.
Mohenjo-daro blir gjenoppdaget av Rakhaldas Bandyopadhyay fra Archaeological Survey of India.
Den første av fire ekspedisjoner ved American Museum of Natural History til Mongolia under ledelse av Roy Chapman Andrews, som kom til å oppdage fossiler av indricotherium (et gigantisk hornløst neshorn som da ble kalt "baluchitherium"), protoceratops, et reir av egg fra protoceratops (som ble bestemt i 1995 til å være fra oviraptor), pinacosaurus, saurornithoides og velociraptor). Ingen av dem var kjent tidligere.


== Publiseringer ==
Alfred Watkins – Early British Trackways.
Det første bindet fra forskningsprosjektet Corpus vasorum antiquorum utgis av Edmond Pottier med en oversikt over vaser i Louvre.
Utgivelsen av tidsskriftet Symbolae Osloenses begynner.


== Funn ==

Venus fra Lespugue


== Fødsler ==


== Dødsfall ==


== Se også ==
Arkitekturåret 1922

Arkitekturåret 1922 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1922.


== Bygninger ==
Monument for den tredje internasjonalen, designet av Vladimir Tatlin, blir kansellert.
 Wrigley bygningen i Chicago, Illinois, USA blir fullført.
Byggingen av Los Angeles Central Library i Los Angeles, California, USA påbegynnes.
Lincolnmonumentet i Washington, D.C., USA blir innviet.


== Priser ==
AIA-gullmedaljen – Victor Laloux
Royal Gold Medal – Thomas Hastings
Prix de Rome, arkitektur: (ukjent).
Sundts premie – Nicolai Beer for Industrigata 21


== Fødsler ==


== Dødsfall ==
Arkeologiåret 2007

Arkeologiåret 2007 er en oversikt over blant annet utgravninger, fødte og avdøde personer med tilknytning til arkeologi i 2007.


== Utforskninger ==
Riksantikvaren i samarbeid med Borgarsyssel Museum begynner restaurering og ny georadarundersøkelse av ruinene ved Værne kloster, Rygge.


== Utgravninger ==
Steinalderboplassen Pauler I blir undersøkt, og viser seg å være ca. 10 400 år gammel.
Skipsvrak fra Sør-Kina-havet


== Funn ==
15. januar – I en grop som ble benyttet til gravsted fra jeulmunkeramikkperioden 2000 f.Kr. blir det funnet skjeletter av to mennesker som omfavner hverandre i døden. Funnet blir gjort i Ando-ri Site i Yeosu, Sør-Korea.
16. januar – En fossil hodeskalle blir funnet ved Pestera cu Oase i Romania. Den blir datert til å være 35 000 år gammel og tilskrives blandingstrekk fra både moderne Homo sapiens og eldre greiner av menneskeslekten.
19. juli  – Depotfunnet ved Harrogate, funnet i januar, blir offentliggjort.
3. august – Meksikanske arkeologer offentliggjør oppdagelsen av hva som er antatt å være graven til Aztec-herskeren Ahuitzotl.
Kuppelgraven i Rehov, Israel.
Spartia-tempelet, Hellas.
Asthall depotfunn (antas nedgravd ca. 1526).


== Priser ==
Larissa Bonfante mottar Gullmedalje for fremragende innsats innen arkeologi av Archaeological Institute of America (AIA).


== Dødsfall ==
27. februar – Svein Molaug, norsk marinarkeolog og direktør for Norsk Sjøfartsmuseum fra 1956 til 1984 (født 1914)
11. mars – Jørgen Meldgaard, dansk arkeolog, museumsinspektør og grønlandsforsker (født 1927)
26. april – Roger Blidmo, svensk arkeolog og dataentreprenør (født 1951)
19. mai – Antonio Frova, italiensk arkeolog (født 1914)
14. juni – Peter Ucko, engelsk arkeolog (født 1938)
13. juli – Paul Faure, fransk arkeolog og filolog (født 1916)
21. august – Volkmar Fritz, tysk bibelarkeolog (født 1938)
26. oktober – Arne Skjølsvold, norsk arkeolog, forskningssjef ved Kon-Tiki-museet (født 1925)


== Referanser ==